Osaistungjärkude ajakava
Juhataja
Enne kui jätkame hääletusega, pean teile teatama, et 12. mail toimunud koosolekul otsustas esimeeste konverents vastavalt kodukorra artiklile 134 pidada kolmapäeval, 23. juunil kell 15.00-17.00 erakordse istungjärgu. Sellel istungjärgul on Euroopa Ülemkogu eesistujal Herman Van Rompuyl võimalus teavitada parlamenti 17. juunil Lissaboni lepingu artiklist 15 lähtuvalt peetava Euroopa Ülemkogu koosoleku järeldustest.
Robert Atkins
Austatud juhataja! Soovin tõstatada töökorralduslikku küsimust ja pärida, kas saab pretsedendiks, et leiame siin täiskogul töölaudadelt allkirjastatavate ettepanekutega seotud teabeüksusi. Mõjuvast põhjusest või selle puudumisest olenemata saab olla ainult laiduväärne, et meie kohtadele pannakse rämpsu, mille üle meil mingit võimu ei ole. Kas saaksite palun selle lõpetada!
(Aplaus)
Juhataja
Sir Robert Atkins, arvestame teie märkust või protesti või mis see ka ei oleks.
Werner Langen
(DE) Austatud juhataja! Sama töökorraldusliku küsimusega seoses: ei piisa, et juhataja seda arvestab. Nõuan, et see lõpetataks!
Juhataja
Presidentuur on võtnud arvesse, et seda peab tegema. Esimene samm on aga arvestamine, misjärel tegutsetakse vastavalt.
